ועדת העלייה, הקליטה והתפוצות, כנסת 18, פרוטוקול מספר 47, 2009-11-30 12:00

ליה שמטוב: שלום לכולם, אני מתכבדת לפתוח את הישיבה.

ליה שמטוב: כינסתי היום את ישיבת הוועדה, כי הנושא שאנחנו נדבר היום, לא כל כך אופייני לוועדת העלייה והקליטה, אבל הוא חשוב ודורש התערבות באופן מיידי.

ליה שמטוב: הנושא היום של הדיון: העלאת המודעות להתרמת מח עצם בקרב עולים.

ליה שמטוב: פנו אליי החברים של איליה טובבין.

ליה שמטוב: אני ממש מודה לכם שפניתם אלינו, וגם אני רוצה להגיד לכם בשם הוועדה וכל המשתתפים, מה שאתם עושים, זה דבר שפשוט סתם תודה לא אומר כלום, כי להציל חיים של הבן-אדם, זה לא רק בן אדם אחד, זה הרבה שדורשים עזרה ועזרה מיידית.

ליה שמטוב: מצד שני, בקרב העולים החדשים, ולא משנה שהיום הרפואה המודרנית התקדמה בשנים האחרונות, בכל זאת, עקב המנטליות, התרבות, יכול להיות שגם אצל הישראלים, אבל גם אצל עולים חדשים, רואים שלא באים ותורמים את תרומת הדם כי חושבים על כל מיני תופעות לוואי, חושבים שזה מסוכן מאוד.

ליה שמטוב: עקב זה שאולי לא מקבלים את ההסבר הנכון, אולי לא מפרסמים את זה נכון, כמו שמפרסמים למשל תרומת דם.

ליה שמטוב: תרומת דם – כל ילד צעיר וגם עד גיל 50 הם יודעים שהם צריכים לתרום דם, ואת זה עושים בכל רחבי הארץ, ואלפים תורמים דם.

ליה שמטוב: במקרה הזה, יכול להיות שעקב זה שגם הבדיקה עולה סכום מסויים.

ליה שמטוב: בן אדם צריך לתרום וגם עוד לשלם על זה שהוא תורם.

עופרה קוניקוף: זה לא מותנה, במבצעים גדולים זה לא מותנה.

עופרה קוניקוף: במבצע ארצי עכשיו שיהיה זה לא מותנה.

ליה שמטוב: הבעיה נמצאת בקהילת דוברי רוסית, ואם חס וחלילה מישהו מהקהילה צריך את התורם, ובסביבה הקרובה הוא לא יכול למצוא, לא אצל הורים, ולא אחים וקרובי משפחה, כשמבקשים אחר כך ופונים לקהילה, ישנה בעיה.

ליה שמטוב: כינסנו היום את הישיבה, המקרה הוא מקרה של בחור שקוראים אלי טובבין, דחוף הוא דורש את ההשתלה של מח עצם.

ליה שמטוב: ננסה היום קודם כל להבין מהמומחים בנושא.

ליה שמטוב: הם יסבירו לנו כן מסוכן, זה לא מסוכן, איך זה בכלל התהליך.

ליה שמטוב: נראה איך אנחנו נוכל לעזור, וב-8 לחודש דצמבר להרים את הקמפיין של התרומה.

יוליה שמאלוב-ברקוביץ: רציתי להתייחס למה שאת אומרת, שהתרומה עולה כסף.

יוליה שמאלוב-ברקוביץ: רציתי לדעת מי המומחים שנמצאים כאן?

ליה שמטוב: הם יציגו את עצמם.

יוליה שמאלוב-ברקוביץ: אני רוצה לדעת אל מי לבוא בטענות או לא....

ליה שמטוב: נמצאים פה עמותת "עזר מציון".

ליה שמטוב: גם האגודה למלחמה בסרטן.

ליה שמטוב: נציגים מבתי החולים.

יצחק יניב: אני מנהל המחלקה האונקולוגית ילדים מבית חולים שניידר.

יצחק יניב: לשים את הדיון הזה קצת בפרספקטיבה.

יצחק יניב: אולי זה לא שייך לוועדה הזאת, אבל הבעיה היא מעבר לאוכלוסייה של העולים מרוסיה.

יצחק יניב: הבעיה היא יותר רחבה, היא בעיה שמתייחסת לקבוצות האתניות, למיעוטים האתניים שמיוצגים בצורה בלתי מספקת במאגרי תורמי מח עצם.

יצחק יניב: מאגר תורמי מח עצם של "עזר מציון" מכיל היום כחצי מליון בני אדם שדמם נבדק, סיווג הרקמות שלהם נבדק, והם התנדבו להיות תורמי מח עצם ביום פקודה.

יצחק יניב: בתוך המאגר הזה ישנם היום ייצוג של 9% בלבד לאנשים שמגדירים את עצמם.

מרינה סולודקין: את ההגדרה של "מיעוטים האתניים", אנחנו לא מקבלים.

מרינה סולודקין: יהדות רוסיה אף פעם לא היינו - - -

יצחק יניב: סליחה, קבוצות אתניות שונות, אני חושב שזה כולל את כולנו.

יצחק יניב: אני מהקבוצה האתנית של יוצאי פולין.

יצחק יניב: בתוך המאגר של חצי מליון פוטנציאליים, ישנם בסך הכל 9% אנשים שמגדירים את עצמם, או שהם עלו מברית המועצות, או שהוריהם שניהם ממוצא דומה.

יצחק יניב: זאת אומרת, זה פשוט מאשר הייצוג באוכלוסייה הכללית.

יצחק יניב: אם מדברים על קבוצות יותר קטנות, כמו אנשים שהגיעו מגיאורגיה, או בוכרים, זה עוד הרבה פחות.

יצחק יניב: זה הופך את המצב, מכיוון שהקטע של התאמה מבחינת סיווג רקמות, הוא קשור למוצא האתני, במידה רבה, זה הופך את המצב כאשר יש חולה מאחת מהקבוצות האלה, למצב שבו הסיכוי למצוא תורם הוא מאוד קטן.

יצחק יניב: מה עוד שבעולם כולו, האנשים האלה גם בארצות מוצאם, אין מאגרי תורמי מח גדולים.

יצחק יניב: זאת אומרת, אם בשביל היהודים האשכנזים רובם, אנחנו יכולים להסתמך גם על מאגרים אחרים בעולם, בארצות הברית לדוגמה.

יצחק יניב: פה הסיכוי שמשם תבוא הישועה הוא יחסית קטן.

יצחק יניב: לכן אני חושב שחשוב מאוד לעשות מעשה.

יצחק יניב: נכון לעשות מעשה בשביל להציל את האדם הספציפי שעליו מדובר, אבל בהחלט נכון לעשות מעשה לכלל האוכלוסייה.

יצחק יניב: אני יכול לומר, שרוב אותם 9% שעליהם דיברתי, מגיעים לא מהמבצעים, הם דווקא מגיעים מהחברה הצעירים שמתגייסים, וכפי שאתם יודעים היום בשרשרת החיול יש אופציה למתגייסים להצטרף למאגר.

יצחק יניב: שם יש היענות, הדור הצעיר מתגייס, אבל זה לא מספיק.

יוליה שמאלוב-ברקוביץ: מה זאת אומרת 9%, לא הבנתי?

יצחק יניב: 9% מחצי מליון מגדירים את עצמם כיוצאי ברית המועצות לשעבר.

יוליה שמאלוב-ברקוביץ: זאת אומרת, זה בערך כמעט 20% מהתורמים.

יצחק יניב: אני חושב שזה פחות מאחוז באוכלוסייה.

יוליה שמאלוב-ברקוביץ: אבל זה עדיין 9% מהתורמים.

יוליה שמאלוב-ברקוביץ: לא שאני אומרת שלא צריך לעשות מעשה כמו שאתה אומר, בשביל זה אני פה.

יוליה שמאלוב-ברקוביץ: אבל אני הבנתי שזה אחוז אחד מקרב העולים התורמים בסך הכל.

יצחק יניב: תלוי על איזה אוכלוסייה מדובר.

יצחק יניב: אם מדובר כפי שאמרתי על אנשים שהגיעו מגיאורגיה, או מבוכרה, או מאזורים כאלה, האחוז הוא אפסי, הוא פחות מאחוז אחד, הוא שבריר אחוז, הם כמעט לא מיוצגים שם.

יצחק יניב: אני מוכן לענות על שאלות אם תהיינה, אבל יש הצעה אולי, אני חושב שאם ביום שלישי הבא ראשי הציבור הזה באופן דמונסטרטיבי מול המצלמות שכרגע נכנסו הצטרפו למאגר, יהיה לזה אימפקט מאוד גדול - כאיזשהו צעד ראשוני מיידי, כי אין הרבה זמן לעשות הרבה פעילויות הסברה, אולי אפשר להתארגן עוד ולהוציא חומרים גם בשפה הרוסית ולנסות להסביר.

ליה שמטוב: הוועדה תוציא לכל הרשויות, היכן שאחוז גבוה של אוכלוסייה דוברי רוסית, נוציא מכתבים היום, ונבקש להתארגן.

יצחק יניב: זה מצויין.

יצחק יניב: לכם בטח יש נגישות לראשי ציבור, לאנשים המשפיעים, לאנשים שנחשבים בדעת הקהל, ואם הם מול המצלמות יצטרפו למאגר, אין לי ספק שזה יעודד חלק מהאנשים.

עפרה קוניקוף: מחזקת את דבריו של ד"ר יניב.

עפרה קוניקוף: אולי רק כדי לחדד את מה שנאמר, אי נוכחות, או נוכחות מואטת בתוך המאגר, מהווה סכנת חיים לחולים מהמוצא הזה.

עפרה קוניקוף: אין דרך לקרוא או להגדיר את זה אחרת.

עפרה קוניקוף: נוכחות יותר גבוהה, פירושה -הצלת חיים.

עפרה קוניקוף: או בגלל – את הזכרת שזו מנטליות אחרת, אולי הם באים בקבוצה של חוסר אמון במערכות, או בממסד.

מרינה סולודקין: לא קשור בכלל.

מרינה סולודקין: אם יש 9% יש, אז לדבר על מנטליות אחרת, אני חושבת שלא - -

ליה שמטוב: איך שזה היה פעם.

עפרה קוניקוף: רק רציתי לציין שמציאת תורם מח עצם קשה מאוד, והיא דורשת מספר גדול מאוד של אנשים בתוך המאגר כדי להעלות את האחוזים.

עפרה קוניקוף: כך כשאנחנו מדברים על 9%, תדעו לכם שזה אפסי מבחינת סיכויי מציאת התורם.

ליה שמטוב: תודה.

יבגני ניימר: אחוז אפסי לא נובע מאי אמון במערכות האלה, אלא פשוט אי מודעות לבעיה, וזה נושא הישיבה הזאת.

יבגני ניימר: בעבר, לדעתי, גם היום עדיין, ברוסיה הדגימה למח עצם וגם התרומה עצמה מתבצעת דרך העצם, פשוט חדירה לתוך העצם.

יבגני ניימר: זו פעולה שהיא כואבת ומסוכנת, ודורשת אישפוז.

יצחק יניב: הפעולה לא מסוכנת בכלל.

יהודית חסין: מדובר על רוסיה.

יצחק יניב: גם השאיבה מתוך העצם אינה מסוכנת.

יצחק יניב: היא נעשית בהרדמה מקומית.

יצחק יניב: בואו נשים את הדברים בפרופורציה.

יצחק יניב: באופן היסטורי מח העצם נשאב מתוך עצמות האגן האחוריות בהרדמה מקומית, באמצעות מחטים שואבים את מח העצם.

יצחק יניב: אין בזה שום סכנה.

יצחק יניב: יש בזה כאב, יש בזה אי נוחות שמסתדר עם אקמול ואופטלגין.

יצחק יניב: לפני כעשרים שנה הסתבר שאפשר לאסוף את התאים גם מתוך הדם ההיקפי, בפרוצדורה שהיא יחסית פשוטה, נמשכת 4 שעות, מחייבת הזרקה של איזשהו חומר מספר ימים קודם בכדי להוציא את התאים האלה ממח העם אל הדם.

יצחק יניב: כך רוב איסופי תאי הגזע שהם התאים שלהם א נחנו זקוקים, מתבצעים ברוב המקומות.

יצחק יניב: כיום יש איזושהי נטייה לחזור במידה מסויימת למח העצם כמקור מכל מיני סיבות, גם מסיבות שקשורות בתורם, וגם מסיבות שקשורות בחולה.

יצחק יניב: אדם שמצטרף למאגר, חשוב שיידע שהוא יכול להתבקש, אף אחד לא יחייב אותו, אבל יכול להתבקש לתרום באחת משתי הדרכים האלה, ושתי הדרכים אינן מסוכנות.

יצחק יניב: יש בהם אי נוחות שונה.

יצחק יניב: האיסוף מהדם דורש 4 ימים קודם, לקבל זריקה פעם ביום, ולשבת 4 או 5 שעות יומיים רצופים מחובר למכשיר.

ליה שמטוב: תסבירו לנו עוד פעם, מי שרוצה היום לתרום מה קורה?

יצחק יניב: יכול לבחור.

ליה שמטוב: נניח שהוא בוחר לעשות בדיקות דם.

ליה שמטוב: הוא צריך במשך ארבעה ימים לעשות את זה?

יצחק יניב: לא.

יצחק יניב: לוקחים ממנו דגימת דם כמו בדיקת דם פשוטה.

יצחק יניב: רק אין שום טעם שהוא יעשה את זה, אם הוא לא יהיה מוכן ביום פקודה לקבל את הזריקות האלה ולשבת 4 שעות.

יצחק יניב: התרומה עצמה לא מתבצעת במבצע.

יצחק יניב: במבצע מתבצעת רק דגימת שמסווגת את סוג הרקמות שלו, התרומה רק באחוז קטן מאוד.

יצחק יניב: ישבתי במאגר הרבה מאוד שנים ואף פעם לא דפקו לי בדלת ואמרו שאני מתאים.

יצחק יניב: היום כבר הוציאו אותי מסיבות של גיל לצערי.

עפרה קוניקוף: עד גיל 50 אנחנו מצרפים למאגר.

עפרה קוניקוף: אם אתה נמצא ועברת את גיל ה-50, בבדיקות שערכנו נמצאת מתאים, לאחר שנמצאת מתאים אתה בריא, אז אנחנו אוספים את התאים עד גיל 60.

ליה שמטוב: אבל נניח שכן, התורם הוא מתאים, מה איתו אחר כך.

יצחק יניב: עושים לו מספר בדיקות.

יצחק יניב: מוודאים שהוא בריא, שהוא לא מסכן את עצמו או את החולה.

יצחק יניב: ואז יש שתי דרכים.

יצחק יניב: דרך אחת קובעים לו תור בחדר ניתוח, ושואבים ממנו מתוך העצם את מח העצם, כפי שאמרתי, פרוצדורה באי נוחות בכאב של יום יומיים, אבל אין בה סכנה.

יצחק יניב: האפשרות השנייה שהיא היום יותר רווחת, שהוא יקבל 4 ימים זריקה בביתו, וביום החמישי והשישי הוא מגיע למרכז רפואי, מחברים אותו באמצעות הוריד למכשיר שמעביר את הדם שלו למשך 3-4 שעות.

יצחק יניב: זה לא כואב, זה לא מלווה בתופעות לוואי.

יצחק יניב: את התאים האלה משתמשים בהם לצורך ההשתלה, אלה שתי האופציות.

ליה שמטוב: זאת אומרת, הוא יוצא אחר וכאילו שום דבר לא קרה.

מרינה סולודקין: אבל רק במקרה שהוא יכול להציל נפשות.

יצחק יניב: בהחלט.

יצחק יניב: מתוך מפגש עם הרבה תורמים.

יצחק יניב: מי שהגיע לרגע הזה, יש לו הרגשת התעלות מאוד גדולה.

יצחק יניב: לא נפגשתי עם אנשים שהיתה בעיה להסביר להם, כי באמת אתה זוכה להציל חיים של מישהו, בלי שמשהו ייגרע ממך, ולא ייגרם שום סיכון.

יהודית חסין: אנחנו חברים של אלי שמחפש בדחיפות מח עצם בדחיפות.

יהודית חסין: בגלל שיש הרבה אנשים רלבנטיים לנושא, אנחנו מארגנים עם עזר מציון מבצע ביום שלישי הבא.

יהודית חסין: מאוד צריכים עזרה מבחינת אנשים שהתנדבו למבצע הזה.

יהודית חסין: אנחנו בייחוד צריכים אנשים שיהיו מוכנים לבוא ולקחת דמים, אנשים מורשים אחיות ורופאים.

יהודית חסין: אנחנו צריכים אנשים שמוכנים לעשות הסברה.

יהודית חסין: כמו כן, אנחנו מאוד נשמח אם תוכלו לעזור לנו לפרסם, בעצם לעשות הסברה בין אנשים למשל בקופות חולים, אפשר לשים עלון הסברה שהכנו ברוסית על כל התהליך ועל איך זה קורה בארץ ועל איך זה מאורגן או דברים כאלה.

יהודית חסין: זה לא עלון הסברה דווקא למבצע הזה, זה עלון הסברה שמבחינתנו יכול להישאר בהמשך.

יהודית חסין: אנחנו רוצים להראות לכם סרטון שעזר מציון הכין בשביל ההתרמה.

עפרה קוניקוף: הייתי רוצה להוסיף לזה.

עפרה קוניקוף: ההתכנסות שלנו היום צריכה להיות מאוד פרקטית, כמתאמת ההשתלות, הייתי רוצה שמהוועדה ייצא קול קורא.

עפרה קוניקוף: אתם ראשי הקהילה, אליכם העיניים נשואות, אנחנו כעמותה, ואנחנו רק עמותה, ללא מטרת רווח, משקיעים הרבה מאוד בהסברה, אבל כמובן הפוקוס שלנו הוא בסיווג סיווג הרקמות של הבדיקות.

עפרה קוניקוף: לכל בדיקה יש פוטנציאל של הצלת חיים.

עפרה קוניקוף: אנחנו לא יכולים מעבר למה שאנחנו עושים, ויעידו פה חבריו של אלי שאנחנו עושים המון.

עפרה קוניקוף: אנחנו בהחלט זקוקים לעזרה שלכם בפרסום, במתן דוגמה כמו שד"ר יניב אמר.

עפרה קוניקוף: בהחלט קול קורא – הפעלה של אנשים שלכם בשטח.

עפרה קוניקוף: קריאה לאותו יום פקודה שהוזכר כאן.

עפרה קוניקוף: כי ללא זה, שוב יעבור עוד יום נוסף של מבצע כמו של קודמים לפניו, שהנוכחות של הקבוצה הזאת כמעט לא מורגשת.

עפרה קוניקוף: כמו שאמרתי קודם, זה לרעת העניין.

עפרה קוניקוף: צריכים להחליט עם מה אנחנו יוצאים היום, מה האג'נדה שלנו, מה אנחנו עושים היום, כדי לשנות את מה שכרגע נמצא בשטח.

אופיר פינס-פז: פרסמתם בכל אמצעי התקשורת?

עפרה קוניקוף: פירסמנו, ואנחנו מפרסמים, בטלוויזיה, ברדיו, ברדיו הרוסי, בעיתונות, אפילו בפלז'מות, באינטרנטים, יש לנו אתרים.

עפרה קוניקוף: כל האתרים ברוסית.

עפרה קוניקוף: אנחנו באמת יוצאים מגדרנו, כי הצלת חיים בשבילנו זו מטרה.

ליה שמטוב: כמו שאמרתי, הוועדה תפנה לכל הרשויות.

ליה שמטוב: יש לנו עמותות.

ליה שמטוב: עמותה לעזרה לעולים, שהיא עובדת הרבה שנים בנצרת עלית, הם בשמחה יעזרו לנו בנצרת עלית.

ליה שמטוב: מצידנו, נעשה הכל.

ליה שמטוב: הפרסום שלנו - זה פנייה.

ליה שמטוב: הפרסום שלכם - טלוויזיה ורדיו ועיתונים ברוסית.

ליה שמטוב: היום ראיתי ב"ידיעות אחרונות", אם פונים לקהילה רוסית, לגילאי 18-50 הם קוראים את עיתון "ידיעות אחרונות".

עפרה קוניקוף: אני חושבת שחשוב להדגיש, אנחנו לא מדברים פה במתן צדקה.

עפרה קוניקוף: אנחנו יוצרים לעצמנו איזו רשת ביטחון.

עפרה קוניקוף: כולם צריכים להבין את זה.

עפרה קוניקוף: ככל שהמאגר יהיה גדול יותר, אנחנו נהיה בטוחים יותר.

עפרה קוניקוף: אנחנו לא דואגים פה רק לאלי, אנחנו דואגים גם לעצמנו, ולמשפחה שלנו, ואף אחד לא חסין.

ליה שמטוב: חשוב להדגיש, מי שבמאגר וזה קורה אצלנו במשפחה, הוא יהיה בין הראשונים שיקבל את התרומה.

עפרה קוניקוף: אם יהיה מהקבוצה האתנית שלו נוכחים בתוך המאגר, סיכוייו להינצל גדולים יותר.

אופיר פינס-פז: במודעות שפרסמתם, יש פנייה מיוחדת לציבור חבר העמים?

עפרה קוניקוף: גם עשינו פנייה מיוחדת וגם עשינו איסופים ממש ספציפיים בתוך מקומות כאלה של נוכחות אתנית זו.

עפרה קוניקוף: אבל בפנייה שלנו ביום האיסוף שלנו, אנחנו חייבים לייצג את כל המיעוטים ואת כל האזרחים.

עפרה קוניקוף: אם אתם תעשו את עבודת שטח ותשלחו אותם לתחנות האיסוף, מטבע הדברים הנוכחות שלהם תעלה.

יהודית חסין: תרגמו את הפליירים ואת חומר ההסברה לרוסית, לא תרגמו אותו לקראת המבצע הקרב, לא תרגמו אותו לכל השפות.

אופיר פינס-פז: בעיתונים ברוסית, אם היה ברור לציבור שתרומה שלהם יכולה באמת להיות קריטית למקרה הזה - - -

יבגני ניימר: אתמול בעיתון "ווסטי" במוסף בריאות יצאה כתבת הסברה בנושא.

יבגני ניימר: ההבדל בין המבצע הזה ספציפי למבצעים הקודמים, שכרגע "עזר מציון", ואנחנו פונים במיוחד – ההסברה ברחוב הרוסי הרבה יותר מאסיבי, הרבה יותר חזק.

יבגני ניימר: ביום רביעי, בשידור ישיר בערוץ 9 בערוץ הרוסי, תהיה תכנית שגם אלי יהיה נוכח שם.

יבגני ניימר: ננסה להסביר את זה שוב.

יבגני ניימר: כרגע עובדים רק על ההסברה, נקרא לאנשים לבוא ביום המבצע לתרום.

יבגני ניימר: הסרטון שהכינו הם אנשי "עזר מציון".

איזבל בקר: כל התורמים שאנחנו מצרפים, נשמח שהם יבינו גם שהם מצטרפים לבנק עולמי.

איזבל בקר: אנחנו מאגר עולמי.

איזבל בקר: והיה והם ייצאו מתאימים, זה לאו דווקא לחולה רוסי.

איזבל בקר: אנחנו רוצים להפנים את הנקודה הזאת, כי באמת הם חושבים שכרגע הם מצטרפים רק לאלי, ומצילים רק את אלי.

איזבל בקר: מדובר בחולים שזקוקים בכל העולם, לבנק.

איזבל בקר: מכיוון שהם כרגע מצטרפים למאגר, לבנק, זה ממש בנק תורמי מח עצם.

ליה שמטוב: ובכל העולם לא מצאו את התורם.

איזבל בקר: מן הסתם.

עפרה קוניקוף: זו הבעייתיות שלנו.

עפרה קוניקוף: הבעייתיות של העם שלנו, נובעת מזה שאנחנו לאורך הדורות נישאנו בינינו לבין עצמנו, יצרנו מעין צרוף גנטי שאופייני רק לנו, לכן אנחנו היום לא יכולים להיעזר בבנק העולמי, למרות שאנחנו חברים בו.

עפרה קוניקוף: אנחנו לא יכולים להיעזר בו מפני שהנוכחות היהודית היא בטלה בשישים.

עפרה קוניקוף: לכן בכלל היה הצורך הזה להקים את המאגר שלנו לטובת כולנו.

מרינה סולודקין: אני מברכת את היושבת ראש, שיש לנו ישיבה של הצלת חיים.

מרינה סולודקין: זה מאוד חשוב לועדות הכנסת, וכולם שיושבים כאן.

מרינה סולודקין: הקרובים של אלי פנו אליי.

מרינה סולודקין: עניתי מפני שאני בת 57, מוכנה לתרום כסף, אבל לא שלחו לי את החשבון כדי שאוכל לשלם – אתם חייבים כסף, נכון.

מרינה סולודקין: דבר שני, לדבר על יהדות רוסיה, ולומר שזה משהו אחר לגמרי מיהדות פולין, זה לא.

מרינה סולודקין: סבתה שלי, בשם קריסיה, היו כל קרובי המשפחה שנספו בשואה באוקראינה.

מרינה סולודקין: מאוד נכון שזה גם עיתונות רוסית וישראלית, גם האינטרנט ברוסית, זה מאוד חשוב.

מרינה סולודקין: אולי נגייס גם כן, לכל מפלגה שיושבת כאן יש גם דוברות, יש בקדימה אנשים שמאוד מבינים, תפנו אליהם.

מרינה סולודקין: רומן בורביץ, ואירנה אלה שני אנשים שיכולים לעזור לכם.

מרינה סולודקין: אני בטוחה שלחבריי בביתנו גם יש מחלקת פרסומים שגם יכולים לעזור, אולי בעתונות המקומית, שזה מאוד חשוב.

ליה שמטוב: יש גם חברי כנסת צעירים עדיין והם דוברי רוסית ויכולים לתרום.

יבגני ניימר: רק להדגיש מה שעזר מציון עושה מבחינת הבנק הזה.

יבגני ניימר: אז הבנק שהם אספו באורך השנים, הוא בנק השלישי בגודלו בעולם.

יבגני ניימר: אנחנו 7 מליון אנשים בארץ, יהודים 5 מליון, ו-500 אלף תורמים פוטנציאליים, שזה בנק השלישי בגודלו אחרי ארה"ב וגרמניה.

יבגני ניימר: לדוגמה, אנגליה שיש להם 60 מליון תושבים, יש להם בנק של 300 אלף סך הכל.

יהודית חסין: אני רוצה להסביר על מצב ההסברה בכלי התקשורת, מה שהצלחנו להשיג, ובזה אני גם רוצה להגיד תודה לחברת הכנסת יוליה שהיא היתה הראשונה מבין חברי הכנסת שנענתה ומאוד נרתמה לנושא ועזרה לנו להשיג כיסוי מסויים גם בערוץ 9 וגם בעיתון "וסטי".

יהודית חסין: לדוגמה, אחד הדברים שאנחנו חשבנו ורצינו זה אולי אפילו בעיתונים של סוף שבוע הזה, לחלק את עלון ההסברה יחד עם העיתון, שיהיה מוכנס לעיתון ודברים כאלה.

יהודית חסין: אנחנו צריכים מתנדבים ממפלגות שונות, אם יש לכם מטה שמסוגל ללכת ולחלק לתיבות דואר פליירים.

יהודית חסין: אנשים שמסוגלים להביא את זה לציבור כמה שיותר רחב.

מרינה סולודקין: דרך יוליה מאוד נכון לפחות בנושא הסברה, יש לנו גם מחלקה רוסית, לפנות לאלכסיי.

מרינה סולודקין: אולי הפעילים שלנו יוכלו לעשות את זה, כי זה מבצע הצלת נפש.

יהודית חסין: לא רק הצלת נפש אחת.

עפרה קוניקוף: אנחנו מתכוונים מצפון עד דרום, אם זה יהיה 60, או 70 או 80 תחנות, אני עוד לא יודעת בדיוק.

עפרה קוניקוף: אבל זאת הדרך להתפרסמות שלנו בכל מבצע.

יבגני ניימר: כרגע ביקשנו להוסיף נקודות ספציפיות שבדרך כלל לא נפתחות שם תחנות, נקודות עם ריכוז אוכלוסייה דוברי רוסית, בני עייש ונראה לי עוד נקודה.

ליה שמטוב: האוכלוסייה היא בסך הכל 5,000, אבל יותר מ-50% הם דוברי רוסית.

עפרה קוניקוף: אם לא תהיה נציגות, הדור הבא שלנו, האמא דוברת הרוסית והאבא התימני יהיה בצרות, כי לא תהיה נציגות.

עפרה קוניקוף: אם חס וחלילה הוא יחלה - - -

יצחק יניב: צריך נציגות של השניים, כי יש הרבה נישואין בארץ בין קבוצות אתניות שונות.

יצחק יניב: הילדים הם כבר הרבה הילדים תוצר של מיזוג - - -

עפרה קוניקוף: מצבם קשה, לא כשהם חלילה נעשים חולים, אם חלילה הם חולים מצבם קשה מאוד.

עפרה קוניקוף: כל היופי שאנחנו כל כך הטרוגניים, יש לנו בעיה כשאנחנו מחפשים לחולים שלנו תורם מח עצם.

אופיר פינס-פז: גם זו בעיה.

מרינה סולודקין: מבחינת הקוד הגנטי, מצאו שהכי קרובים אלינו שהם תורכים ויוונים.

אופיר פינס-פז: תודה ל"עזר מציון", שבאמת זו עמותה מרגשת, שעושה עבודת קודש, לא מכיר אתכם מקרוב, אבל אני עוקב אחריכם, וזה באמת מרגש.

עפרה קוניקוף: אנחנו מזמינים אותך להכיר אותנו מקרוב.

עפרה קוניקוף: (הקרנת סרטון)

יוליה שמאלוב-ברקוביץ: אני רוצה לדבר על כמה נקודות.

יוליה שמאלוב-ברקוביץ: לדבר על בעיה שמצד אחד התחלנו את הכל בזכות, ומקווה מאוד שנמצא לו תורם.

יוליה שמאלוב-ברקוביץ: אשמח שתבהירי לנו, מה זאת אומרת שלא תמיד בן אדם משלם את ה-180 שקל.

יוליה שמאלוב-ברקוביץ: זה נכון שברגע שאתה רוצה לתרום ולהציל חיים, אז אתה גם מוכן לתת כבר 180 שקלים.

יוליה שמאלוב-ברקוביץ: אבל עם זאת, אין לי ספק שזה מרתיע חלק לא קטן של הציבור לתרום.

יוליה שמאלוב-ברקוביץ: אשמח אם תבהירי, ואם לא, אנחנו צריכים לחשוב מה עושים למען הנושא הזה.

יוליה שמאלוב-ברקוביץ: דבר שני, סתם כרעיון, יכול להיות שבכלל צריך לחשוב, לא רק שאתה לא לוקח את אותם ה- 180, אלא אפילו לעשות ביניפיט לאדם שתורם.

יוליה שמאלוב-ברקוביץ: למשל, שהוא ישלם פחות ביטוח בריאות באותה שנה, לקבל הטבות בריאותיות.

יוליה שמאלוב-ברקוביץ: אם אני לא טועה, אני מבינה שיש עוד בעיה אחת שקיימת, שמאגר העצם נמצא בידיים פרטיות שזה "עזר מציון".

יוליה שמאלוב-ברקוביץ: כאשר יהודית ואיבגני דיברו איתי, שאלתי שלא יהיה מצב שאני אדבר על משהו שדווקא יפגע בכם, כי אני לא יודעת עד כמה אתם מעוניינים שזה יישאר אצלכם או לא.

יוליה שמאלוב-ברקוביץ: בעיניי, כאזרחית מדינת ישראל, כשיש לי משרד בריאות פה, נראה לי תמוה, מדוע המאגר הזה צריך להיות בידיים פרטיות ולא במשרד הבריאות?

יוליה שמאלוב-ברקוביץ: כל המאגר נמצא, לא במשרד הבריאות, נמצא בידיים פרטיות.

יוליה שמאלוב-ברקוביץ: ואם חס וחלילה מסיבה כלשהי "עזר מציון" יחליט שהוא לא מטפל בזה, או שהוא נסגר חס וחלילה, אז בעצם מה קורה עם כל המאגר הזה.

יוליה שמאלוב-ברקוביץ: דבר נוסף, ברור שיש כאן בעיה לאומית בעצם, היא לא קשורה רק לאוכלוסייה זו או אחרת.

יוליה שמאלוב-ברקוביץ: אני חייבת להודות, אני מתה מפחד מכל הסיפור הזה.

יוליה שמאלוב-ברקוביץ: אני אמיתית אומרת את זה, כי אני בכלל מפחדת נורא מבתי חולים.

יוליה שמאלוב-ברקוביץ: אני נר לרגליהם של אותם אנשים שמסוגלים לבוא ולתרום או לרצות להציל חיים.

יוליה שמאלוב-ברקוביץ: אני כאילו אומרת, טוב אולי אני אתרום בהסברה אם אני חוששת.

יוליה שמאלוב-ברקוביץ: כל אחד תורם בדרך שלו, למרות שיש לי במשפחה מישהו שתרם ולצערנו זה היה כנראה מאוחר מדי.

יוליה שמאלוב-ברקוביץ: אני באה מתחום השיווק, מה שנקרא.

יוליה שמאלוב-ברקוביץ: אני חושבת שנושא של הסברה הוא מאוד חשוב, לא במכות שמגיעות פתאום ואז בום, אנחנו מתעוררים כולנו ומתחילים לעשות איזשהו קמפיין.

יוליה שמאלוב-ברקוביץ: אני חושבת שהקמפיין הזה צריך להיות מאוד מתמשך עד שאנחנו לא מגיעים לאותו מאגר הכולל שיכול להציל, שבוודאי גם על זה אתם תדברו, 98% מהאוכלוסייה.

אופיר פינס-פז: מה היעד שלכם להגיע מתוך 7 מליון אנשים.

אופיר פינס-פז: חלק לא יכולים לתרום.

יצחק יניב: סדר גודל של 800,900 אלף תורמים בארץ, יחסי סדר גודל של מעל 90% של הצורך.

שושנה ישראל: מכיוון שהעדות מתערבבות, חשוב לדעת שזה לא משהו שאנחנו נגיע וזהו.

שושנה ישראל: מכיוון שהאוכלוסייה היא מאוד הטרוגנית, כתוצאה מנישואין בין עדתיים, אנחנו מקבלים שוב ערבוב מאוד גדול עם אופציות אין סופיות של צירופים, וכל הזמן צריך יהיה לעדכן ולהוסיף ולהגדיל את המאגר.

שושנה ישראל: זה לא שנגיע למספר וזהו.

יוליה שמאלוב-ברקוביץ: את בעצם מחזקת את הנושא שאני אומרת, שמשרד הבריאות חייב באופן שיטתי לצאת באיזשהו קמפיין, לא חייבים לעשות דבלים ב"הארץ" ב"ידיעות אחרונות" ב"מעריב" ועיתון "וסטי".

יוליה שמאלוב-ברקוביץ: מספיק שיהיה משהו שמטפטף, שאומר שזה דבר מאוד חשוב.

יוליה שמאלוב-ברקוביץ: בטח ובטח בתקופה הספציפית הזאת שאנחנו נמצאים בה.

יוליה שמאלוב-ברקוביץ: אני אגיד את דבריי גם מחוץ לוועדה.

יוליה שמאלוב-ברקוביץ: שיש מחסור בקרב יוצאי בלרוס, מולדביה, אוקראינה, גרוזיה, בוכרה, וכמובן שאנחנו צריכים לצאת בקריאה לנסות לעזור גם בנושא הזה.

יוליה שמאלוב-ברקוביץ: דווקא ממך, בגלל שמבורך מאוד מה שאת עושה, נעשה ועדה משותפת עם משרד הבריאות על מנת לראות מה עושים עם זה.

יוליה שמאלוב-ברקוביץ: הסרט נורא מרגש, לראות ילדה בת שש, אומרת מחכה לנס חנוכה.

יוליה שמאלוב-ברקוביץ: אבל אנחנו כבר לא בשלב של להתרגש כל הזמן.

יוליה שמאלוב-ברקוביץ: אנחנו פשוט צריכים להבין שזה המצב, אנחנו יכולים להציל את עצמנו.

יוליה שמאלוב-ברקוביץ: לכן הקמפיין ומשרד הבריאות צריכים להיות קצת יותר מעורבים בכל הנושא הזה, ואני לא מבינה למה הם לא.

איריס לייטרדוסדורף: למעשה הנושא הזה נידון בוועדה מקבילה, בוועדת העבודה הרווחה והבריאות מזה מספר שנים.

איריס לייטרדוסדורף: ישנן 2 הצעות חוק.

איריס לייטרדוסדורף: אחת – של חבר הכנסת זבולון אורלב, וקבוצת חברי כנסת נוספת איתו.

איריס לייטרדוסדורף: והצעת חוק שנייה, של חבר הכנסת עמיר פרץ.

איריס לייטרדוסדורף: הנושא הזה הוא נידון למעשה, הוקמה ועדה מטעם משרד הבריאות.

איריס לייטרדוסדורף: מסקנות הוועדה הוגשו בסוף 2006, מאז יש מספר דיונים.

איריס לייטרדוסדורף: דיון אחרון נערך רק באוקטובר 2009 בוועדת העבודה והרווחה והבריאות.

איריס לייטרדוסדורף: כך שהנושא הזה הוא אכן על סדר היום.

איריס לייטרדוסדורף: בדיוק כפי שאמרת, כאשר ילדה בת שש אומרת, זה מאוד מרגש, אני בטוחה שלכולם עמדו דמעות בעיניים.

איריס לייטרדוסדורף: אבל אנחנו רוצים לצאת מהמקרה הפרטני הזה לכלל האוכלוסייה ולראות איך אנחנו יכולים למסד את זה לכלל המדינה ואזרחי המדינה ותושביה, ולאו דווקא כל פעם במבצע גיוס פרטני.

איריס לייטרדוסדורף: ישנם מודלים איך לבנות את המאגרים האלה.

איריס לייטרדוסדורף: כיום בארץ ישנם שלושה מאגרים, יש שניים שלמעשה הם הגדולים, המאגר המבורך של "עזר מציון" ומאגר נוסף שישנו ב"הדסה".

איריס לייטרדוסדורף: הם למעשה משמשים והוכרו כמאגרים הלאומיים.

איריס לייטרדוסדורף: שאנחנו ניקח את זה לידיים של משרד הבריאות, זה לא משהו שהוא נידון כרגע, זה לא המודל שמדברים עליו.

איריס לייטרדוסדורף: האיגודים האלה עושים את זה בצורה נפלאה וטובה והם זוכים להכרה וזוכים לעידוד.

יוליה שמאלוב-ברקוביץ: זוכים גם לתקציבים הכרה ועידוד זה יפה.

איריס לייטרדוסדורף: אבל יש מודלים, אנחנו גם חיים במדינה.

יוליה שמאלוב-ברקוביץ: אנחנו פה בשביל להגיד להם כמה הם טובים?

איריס לייטרדוסדורף: לא.

איריס לייטרדוסדורף: ישנו תיקצוב שהוא עקיף למעשה.

איריס לייטרדוסדורף: כאשר חולה מתאשפז וישנו חיפוש עבורו, זה משהו שהקופות אכן משלמות לבית החולים עבור החיפוש של התורם.

יהודית חסין: אבל זה שבודקים במאגר במחשב?

איריס לייטרדוסדורף: אבל עבור הגיוס והפרסום וכל המבצעים שנערכים, אין כרגע משהו שניתן מהקופות, וזה אכן נעשה באופן עצמאי לחלוטין ופרטי.

איריס לייטרדוסדורף: אחד הדברים שאנחנו אכן מעוניינים, זה לעזור בגיוס של התרומות האלה, בגיוס של המבצעים.

איריס לייטרדוסדורף: לערוך מבצעים לא נקודתיים פר חולה, אלא מבצעים לעודד את התרומות בקבוצות האתניות ששם יש לנו בעיה קשה.

יבגני ניימר: תוכלו לחדד את הנושא מה ממנים לחולה?

איריס לייטרדוסדורף: כשהחולה בעצם מתאשפז, מממנים לו את ההשתלה, זה בסל.

יבגני ניימר: השתלה כן, אבל לא חיפוש.

יהודית חסין: אני רוצה לחדד את הנקודה הזאת.

יהודית חסין: אנחנו ראינו תגובות מהרבה אנשים ברחוב.

יהודית חסין: הוא אומר, למה שאני אתן את הדם שלי, ואת הפרטים המזהים שלי, את מספר תעודת זהות שלי לבדיקת די.

יהודית חסין: אן.

יהודית חסין: אי לאגודה פרטית.

יהודית חסין: אני אהיה מוכן לעשות את זה במסגרת משהו ממשלתי וממוסד.

יהודית חסין: אני פוחד ולא רוצה לתת פרטים מזהים שלי ואת ה-די.

יהודית חסין: אן.

יהודית חסין: אי.

יהודית חסין: שלי.

יהודית חסין: זה לא עובר דרך הקופה.

יהודית חסין: דבר שני, אדם שרוצה כרגע להצטרף שלא דרך מבצע כזה שמתקיים בממוצע בארצנו פעם בשנה וחצי, או משהו בסגנון.

יהודית חסין: לדוגמה, הוא לא יכול לבוא לבית חולים קרוב לביתו, ולהגיד אני רוצה להצטרף, אני מוכן לשלם 180 שקלים.

יהודית חסין: בית חולים לא עובד עם "עזר מציון" ולא עוזר לו בזה.

יהודית חסין: הוא צריך לנסוע או ל"עזר מציון" לפתח תקווה, או ל"הדסה" להצטרף באופן פרטי.

יהודית חסין: המאגרים האלה גם לא מחוברים ביניהם.

עפרה קוניקוף: כולנו חברים בארגון באותו ארגון גג הבינלאומי, ואנחנו בהחלט מתחלקים - - -

יבגני ניימר: אם פנינו להדסה או אליכם לאתר, אז בן אדם היה צריך לבדוק פעמיים.

יבגני ניימר: אז גם הטרדנו אותך וגם את האתר.

יהודית חסין: וגם בן אדם רוצה לוודא שהוא לא מבזבז לנו כסף סתם על בדיקה מיותרת, צריך לחפש את עצמו בכל מאגר לחוד, לדוגמה.

יוליה שמאלוב-ברקוביץ: איריס, אני לא מבינה משהו.

יוליה שמאלוב-ברקוביץ: מדובר בדרך כלל בסוג כזה של סרטן – של לוקמיה, הוא בדרך כלל אם אני לא טועה, תוקף אנשים צעירים יותר.

יוליה שמאלוב-ברקוביץ: אני לפחות נתקלתי, או שרואים את זה.

יוליה שמאלוב-ברקוביץ: איפה משרד הבריאות משקיע אם לא בזה?

יוליה שמאלוב-ברקוביץ: מברכים כל הכבוד, מעודדים.

יוליה שמאלוב-ברקוביץ: לאן הולכים התקציבים של משרד הבריאות?

יוליה שמאלוב-ברקוביץ: אני לא מבינה, הרי מדובר לא בהרבה כסף.

יוליה שמאלוב-ברקוביץ: אם אני לא טועה, כמו שאמרתם, במידה ואנחנו כל פעם ממלאים את המאגר, לא במכה אחת, לא מדובר על תקציבים של מיליארדים זה משהו שיכול להציל חיים.

יבגני ניימר: בסך הכל 500 אלף כפול 200 שקל.

ליה שמטוב: כל המבצעים שעושים זה רק מתרומות של עמותות.

יוליה שמאלוב-ברקוביץ: בדיוק, זו הבעיה שהממשלה כל כך התרגלה שיש לנו פה תורמים, שכל האחריות של משרד הבריאות על "עזר מציון" של משרד הרווחה על אלה שמחלקים את האוכל.

יוליה שמאלוב-ברקוביץ: כולם זורקים את האחריות לעמותות.

יוליה שמאלוב-ברקוביץ: אני מבינה שאת לא שר הבריאות, אבל את כרגע מייצגת לי את המערכת.

יוליה שמאלוב-ברקוביץ: אני באמת שואלת שאלה, עד מתי יהיה פה מצב שהאחריות של כל הדברים החשובים לאזרחים תעבור לעמותות?

איריס לייטרדוסדורף: בשום מדינה בעולם אין מאגר שהוא לאומי בתמיכה של משרד הבריאות.

יוליה שמאלוב-ברקוביץ: אנחנו לא מדינה של העולם.

יצחק יניב: יש מדינות, למשל, הממשל הפדראלי, השקיע כסף פדראלי בכדי להיכנס דווקא לאוכלוסיות המיעוטים.

יצחק יניב: יש בארצות הברית בעיה עם השחורים, עם ההיספאנים, בהחלט, הממשל הפדראלי מימן מבצעים בתוך האוכלוסיות האלה.

יצחק יניב: אבל זה נכון שבמקומות רבים בעולם המאגרים האלה מנוהלים על ידי ארגונים - - -

יוליה שמאלוב-ברקוביץ: אנחנו לא מדינה רגילה.

יוליה שמאלוב-ברקוביץ: אנחנו מדינה יהודית.

יצחק יניב: נכון.

יצחק יניב: אחת הסיבות באמת, אני רוצה להדגיש, שבמדינת ישראל משרד הבריאות, לא לוקח על עצמו לנהל את המאגר הזה.

יצחק יניב: מכיוון שכל מה שנעשה היום במאגר, מה המגבלה?

יצחק יניב: המגבלה היא לא הרצון של עם ישראל לבוא ולהיבדק, חוץ מאשר בקבוצות הספציפיות שעליהן אנחנו מדברים.

יצחק יניב: המגבלה היא כמות הכסף שיש בשביל לבצע את הבדיקות.

יצחק יניב: כל פעם ש"עזר מציון" מצליח לגייס סכום של כסף מספיק בשביל לצאת למבצע, אז יוצאים למבצע.

יצחק יניב: רוב האנשים שבאים למבצע, הרוב המכריע לא משלם, אין התנייה.

יצחק יניב: מי שרוצה לתת רק את דמו ולא רוצה לשלם, לוקחים ממנו את דמו.

יוליה שמאלוב-ברקוביץ: אבל לא בודקים.

יצחק יניב: בוודאי שבודקים.

יצחק יניב: אין דגימה שלא נבדקת.

יצחק יניב: רוב המגבלה היא באמת הכסף לבצע את הבדיקות.

יצחק יניב: מי שלא נותן כסף ונותן דם, אומרים לו תודה רבה, לוקחים את דמו ומבצעים את הבדיקה בכספי התרומות.

יצחק יניב: כך שאין בעיה בקטע הזה.

יצחק יניב: בעניין הזה את יכולה להסיר דאגה מליבך.

יצחק יניב: אבל נכון, אני חושב שבתוך ההצעה של חבר הכנסת אורלב, יש איזושהי בקשה או פנייה למדינה להשקיע כסף גם בהגדלת המאגרים.

יצחק יניב: יש שם גם איזשהו חלק תקציבי.

עפרה קוניקוף: הצהרות לחוד ומעשים לחוד.

ליה שמטוב: לגבי ישיבות הועדה, דיברו על התקציבים של משרד הבריאות?

איריס לייטרדוסדורף: היושב ראש, חבר הכנסת חיים כץ, אמר שהוא בעצמו דיבר באופן אישי, יש לי את הפרוטוקול של הוועדה, של הפגישה.

איריס לייטרדוסדורף: הוא דיבר באופן אישי עם סגן השר ליצמן, וסגן השר אכן מנסה למצוא מקורות תקציביים לכך.

איריס לייטרדוסדורף: תראו, היתה המלצה של הועדה להקמה של מאגר, ומימון מסויים של המשרד, והשתתפות במבצעים ובגיוס התרומות ומימון הבדיקות.

איריס לייטרדוסדורף: אנחנו חיים תחת אילוצים.

איריס לייטרדוסדורף: משרד האוצר לא נתן לכך תקציב.

איריס לייטרדוסדורף: משרד הבריאות יש לו פעילות רחבה.

איריס לייטרדוסדורף: להגיד שאנחנו לא עושים - - -

ליה שמטוב: אם המשרד לא דורש מהאוצר, אז בטח שהוא לא יתן.

איריס לייטרדוסדורף: הנושא כבר עלה לדיון, היה גם נציג האוצר בוועדה, והוא יושב שם בוועדה דן על כך.

איריס לייטרדוסדורף: כרגע זה נמצא על ידי סגן שר הבריאות שמנסה למצוא לכך מקור תקציבי.

איריס לייטרדוסדורף: אבל אנחנו לא יכולים לקחת מקורות תקציביים יש מאין.

איריס לייטרדוסדורף: כולנו חיים תחת אילוצים מסויימים.

ליה שמטוב: זה ברור, אם נניח לא יהיה איזשהו תורם מארצות הברית, אז בכלל באותם שנים זה לא יקרה.

יוליה שמאלוב-ברקוביץ: גם יכול להיות ש"עזר מציון" ייסגר, כי פתאום מצב כלכלי קשה, והם נסגרים, ואנחנו בבעייה.

עידית טמיר: נשמח במבצע הספציפי הזה, כמו שאנחנו עושים בכל שנה, לעזור בנושא של פרסום.

עידית טמיר: יש לנו אתר ברוסית, אני מבקשת לקבל את הברושור שהכנתם.

עידית טמיר: האגודה עובדת בשיתוף פעולה עם עמותת "עזר מציון", קצת בהיחבא, לא באופן ברור.

עידית טמיר: אבל ברור שאנחנו תומכים.

עידית טמיר: תומכים בכל הנושא.

עידית טמיר: תומכים כמובן שיהיה משהו ציבורי תחת משרד הבריאות.

עידית טמיר: נשמח לסייע בכל דבר.

עפרה קוניקוף: לגבי ההערה שנאמרה כאן.

עפרה קוניקוף: כל ההכנסות שאנחנו מקבלים, או ה-180 שקלים שמשלמים, הולכות למימון הבדיקות, לא הולכות לשום מימון, לא אדמנסטרטיבי של עזר מציון, או לא של אי אלו מעובדי העמותה.

עפרה קוניקוף: אלא הן הולכות ממש למימון הבדיקות.

עפרה קוניקוף: זה משהו שאגב, נעשה, וניתן לעקוב אחרי זה, כיוון שהכסף עובר דרכנו, אפילו לא דרכנו, אלא ניתן ישר למעבדות שהן לא קשורות, הן לא של עזר מציון, שבודקות את דגימות הדם.

יהודית חסין: אנחנו הבאנו כאן דיסקים מוכנים עם חומר פרסום, שאפשר לחלק למי שרוצה, שאפשר להעלות את זה ישר לאתרים, שאפשר להדפיס משם או לפרסם בכל המקומות שיכולים לפרסם.

יהודית חסין: נשמח לתת חומר פרסומי.

יוליה שמאלוב-ברקוביץ: עתון "וסטי" מצלצלים להגיד שהם נרתמים לסיפור הזה.

ליה שמטוב: לגבי שמרד הקליטה, מה אתם עושים?

בן שטרית אידה: רוצה לומר איזושהי אמירה כללית.

בן שטרית אידה: אני חושבת שצריך לעשות הפרדה ברורה, בין גיוס לבין סוגיית מימון הבדיקות.

בן שטרית אידה: אני חושבת שתהיה רתיעה, אני בטוחה שאוכלוסייה גדולה שיכולה להיות פוטנציאל למסירת בדיקת דם, לא תעשה את זה.

עפרה קוניקוף: מי אמור לממן?

בן שטרית אידה: אני מציעה עצה משום שזה ברור.

עפרה קוניקוף: צריך להיות פרקטיים.

עפרה קוניקוף: ברגע שלא יהיה לנו מימון, והציבור לא יירתם ולא יממן, אז לא נוכל לקחת בדיקות.

עפרה קוניקוף: החכמה היא לא שתהיה בדיקה במעבדה ולא יסווגו אותה.

עפרה קוניקוף: החכמה היא שאנחנו נוכל לבצע את הסיווג רקמות.

עפרה קוניקוף: אני מבינה שהרבה יותר קל לפנות אל הציבור ולהגיד לו תן דגימת דם, ולא לקחת חלק בשום עול אחר.

עפרה קוניקוף: אבל אין לנו ברירה, היינו רוצים אחרת.

עפרה קוניקוף: היינו מאוד רוצים שהמדינה או מקור אחר יממן את הבדיקות, ונבוא אל הציבור ונגיד לו רק תן לנו דגימת דם וזהו.

עפרה קוניקוף: אבל לצערנו, המציאות היא כזו שאנחנו זקוקים לכל עזרה שרק אנחנו יכולים לחשוב עליה.

אידה בן שיטרית: בהקשר הזה, אנחנו יכולים לסייע בהנגשה של מידע למוקדי קליטה.

אידה בן שיטרית: כלומר, אם קיים מידע כתוב בשפות שונות, הייתי מבקשת שהמידע יהיה לא רק בשפה רוסית, אנחנו צריכים לגלות אחריות ופנייה גם לכלל האוכלוסיות.

אידה בן שיטרית: אנחנו מוכנים לסייע, שאותו ברושור צריך להיות ברושור מוסמך, מאושר על ידי משרד הבריאות.

אידה בן שיטרית: ברגע שהוא מאשר את פרטי המסמך, מאשר את הנתונים שמותר לפרסם, אני משרד ממשלתי, אני כפופה לאיזשהם כללים של פרסום.

אידה בן שיטרית: ני לא יכולה לפרסם עמותה פרטית, אלא אם כן זה בסדר, אלה המאגרים, אלה שני הגופים שמנהלים את המאגרים, זה בסדר.

אידה בן שיטרית: אפילו עם פרטי תחנות האיסוף.

אידה בן שיטרית: אם המידע מאושר על ידי משרד הבריאות, ואכן זה המידע המשרד יהיה מוכן לסייע, גם עלויות הפצה הן עלויות.

אידה בן שיטרית: צריך לשנע את המידע הזה עם מוקדי קליטה.

אידה בן שיטרית: מדובר במרכזי קליטה, במרכזי קליטה בכל רחבי הארץ, בהתאחדויות עולים.

אידה בן שיטרית: אפילו רשויות מקומיות, יש לנו מתקני מידע שאנחנו הקמנו ברשויות מקומיות, ביישובים עתירי עולים, לכן האוכלוסייה הזאת יכולה להיות נשכרת גם כן.

אידה בן שיטרית: לגבי מידע אחר בשפות האחרות – אנחנו אפילו לקחת חלק בתרגום של המידע, אבל לא בהפקה שלו.

אידה בן שיטרית: לא בהדפסה שלו.

אידה בן שיטרית: משום שפה מדובר בעלויות שאני אפילו לא יכולה לאשר אותן.

אידה בן שיטרית: אני מדברת על מה שאני יכולה ברמת הסמכות שלי.

אידה בן שיטרית: אני יכולה לתת חלק מהשרות, לא את כולו.

אידה בן שיטרית: אני יכולה לומר מה אני יכולה לתת.

אידה בן שיטרית: מה שאפשר לתת זה הנגשה של המידע לכל מוקדי הקליטה.

אידה בן שיטרית: אני מזמינה עכשיו 10,000 ברושורים.

אידה בן שיטרית: יש כאלה והם מוסמכים אני מוכנה להפיץ אותם.

אידה בן שיטרית: זה עולה הון עתק.

אידה בן שיטרית: אני מוכנה לתרגם, לסייע בתרגום המוסמך של הפרסום הזה בעוד 5 שפות, כולל אמהרית.

אידה בן שיטרית: גם נגיע לאותן אוכלוסיות, אנחנו יודעים להגיע אל האוכלוסיות האלה.

אידה בן שיטרית: יודעים להגיע אל מוקדי הקבע שלהם ולהפיץ.

אידה בן שיטרית: אבל נשארה הסוגייה של ההפקה, של הברושורים האלה.

אידה בן שיטרית: זה עולה כסף, לכן כולם צריכים להתחלק.

אידה בן שיטרית: אני אומרת מה אני במסגרת הסמכות שלי יכולה להציע.

אידה בן שיטרית: עד כאן, ואני חושבת שזה לא מעט.

ליה שמטוב: זאת אומרת עד עכשיו לא היה הסבר.

יבגני ניימר: עד כמה שאני מבין "עזר מציון" מעבירה את עלות הקליטה לקופת חולים חיצונית.

יבגני ניימר: האם יש אפשרות שמשרד הבריאות או בית חולים ממשלתי יעשה בדיקות אצלו?

עפרה קוניקוף: לא, מדובר בכמויות שהמעבדות של בתי החולים אפילו לא מסוגלות להתמודד איתם.

יבגני ניימר: כרגע, אני מאמין שגם הקופות האלה מרוויחות על זה.

עפרה קוניקוף: אתן לך דוגמה.

עפרה קוניקוף: בית חולים ביילינסון שזה בית חולים גדול, הוא מסוגל להתמודד בשבוע על יד אחת אני חושבת מספר הבדיקות.

עפרה קוניקוף: אנחנו מדברים על מאות או אלפים, זאת אומרת אין מה לדבר.

עפרה קוניקוף: הרי גם הם יצטרכו ויבקשו את המימון מאיזשהו מקור בסופו של דבר.

ליה שמטוב: בבקשה, חבר הכנסת ביילסקי.

זאב בילסקי: אני מברך על הדיון הזה.

זאב בילסקי: גברתי היושבת ראש, ישנה הצעת חוק שהנחנו, חבר הכנסת זבולון אורלב ואנוכי, שעברה בקריאה טרומית.

זאב בילסקי: אבל כמו כל דבר בבניין הזה נתקע.

זאב בילסקי: אני לא יודע איך לקרוא לזה, אני כבר ראיתי הרבה דברים בחיים שלי, רובם הצלחתי, הרבה נכשלתי גם.

זאב בילסקי: אבל כישלון צורב כמו זה, את יודעת, כשפה בחדר השני, מחלקים בוועדת הכספים מליון שקל לזה, 500 לזה, ופה מה ביקשנו?

זאב בילסקי: קצת ש"עזר מציון" יהיה להם את ה-180 שקלים האלה כדי לבדוק על ידי הממשלה, זאת זכות, אנחנו פשוט מסבירים לממשלה שזה הזכות שלה, אבל הם לא מבינים את זה.

ליה שמטוב: איפה העברתם לקריאה ראשונה?

זאב בילסקי: זה עבר בכנסת.

זאב בילסקי: זה עובר לוועדת עבודה רווחה.

ליה שמטוב: אז לא ידעתם לאיזה ועדה.

זאב בילסקי: זה נכון.

זאב בילסקי: העניין יותר חשוב.

זאב בילסקי: אם את יכולה לעזור לי, את יודעת, כדי לשכנע את משרד האוצר ואת משרד הבריאות להקציב את כמה מליוני השקלים האלה כדי שנוכל להתחיל.

זאב בילסקי: הגנטיקה היא כזאת, שאותם קבוצות כמו אתיופים, הם קבוצות שקשה למצוא להם מעבר.

זאב בילסקי: לכן חשיבות המבצע הזה מאוד חשוב.

זאב בילסקי: "עזר מציון" עורך מבצע ארצי, אני לא יודעת אם דיברתם על זה פה.

זאב בילסקי: אבל אני חוזר עכשיו מיושב ראש הכנסת, ביום שני, יום לפני כן, אנחנו עושים מבצע בכנסת.

זאב בילסקי: אז כל מי שנמצא פה, מוזמן.

זאב בילסקי: ביום הזה יהיה פשוט מישהו שלוקח דגימות.

זאב בילסקי: אם אפשר לארגן פה את כל מי שאפשר פה כדי שיהיו דגימות.

זאב בילסקי: ואם גם הוא מוכן שיקחו לו 180 שקלים תוך כדי הבדיקה כדי לממן את עצמו, יהיה רצוי מאוד.

זאב בילסקי: בכל אופן, יישר כוח על הנושא שאת עושה בנושא החשוב הזה.

ליה שמטוב: הועדה שמעה בקשב רב על הבעיות של חוסר המודעות בקרב יוצאי ברית המועצות לשעבר, על חשיבות תרומת מח עצם והגדלת המאגר.

ליה שמטוב: הוועדה מבקשת מנציגי משרד הבריאות, להגביר את ההסברה בקרב דוברי רוסית באמצעות חלוקת עלונים בקופות חולים, בבתי חולים, באמצעות מבצעי פרסום בתקשורת.

ליה שמטוב: הוועדה פונה לציבור דוברי רוסית, בקריאה נרגשת להגיע לתחנות האיסוף, להתגייס ולתרום להגדלת המאגר.

ליה שמטוב: הוועדה מבקשת מנציגי משרד הקליטה ומברכת את משרד הקליטה על הפעילות המשותפת בין כל הגורמים.

ליה שמטוב: הוועדה תפנה לכל הרשויות בהם אחוז העולים והתושבים דוברי הרוסית גבוה, בבקשה לסייע בפרסום ובהגברת המודעות לקראת המבצע בקרוב.

ליה שמטוב: לסיום, שיהיה נס חנוכה, ואנחנו נוכל להציל את האנשים זקוקים לעזרה.

ליה שמטוב: תודה רבה.